recursal/SuperWikiNEXT-32B huggingface dataset:
பிரபந்த இலக்கணம் கூறும் **பிரபந்த தீபம்** நூல் 97 நூற்பாக்களில் 97 பிரபந்தங்களின் இலக்கணத்தைக் கூறுகிறது. இந்த நூலின் இறுதியில் ‘அபூர்த்தி’ என்னும் குறிப்பு உள்ளதால் இந்த நூல் முற்றுப்பெறாத நூல் எனத் தெரியவருகிறது. 

வீரமாமுனிவர் இயற்றிய சதுரகராதியில் 96 வகை பிரபந்தங்கள் காட்டப்பட்டுள்ளன. அது காட்டும் பரணி, உழத்திப்பாட்டு என்னும் பிரபந்தங்கள் இந்த நூலில் இல்லை. அந்த இடத்தைச் சீட்டுக்கவி, சமுத்தி என்னும் பிரபந்தங்கள் நிரப்புகின்றன. 

சதுரகராதி பெருங்காப்பியம், சிறுகாப்பியம் எனக் காட்டும் இரண்டை இந்நூல் காப்பியம் என ஒன்றாக வைத்துக்கொள்கிறது. சதுரகராதி தொகை எனக் குறிப்பிடும் ஒன்றை இந்நூல் கலித்தொகை, நெடுந்தொகை, குறுந்தொகை என மூன்றாகப் பகுத்துக்கொண்டுள்ளது.

குறத்திப்பாட்டைக் கூறிய இவர் உழத்திப்பாட்டை விடுத்தமைக்கான காரணம் புரியவில்லை.

இதன் ஆசிரியர் இன்னார் என்று தெரியவில்லை.

முத்துவீரியம் என்னும் நூலின் நூற்பாக்கள் சிலவற்றை அப்படியே பயன்படுத்தியுள்ளதால் இந்த நூல் முத்துவீரியத்துக்குப் பிற்பட்டது என்பது புலனாகிறது.

இது 19-ஆம் நூற்றாண்டு நூல் என்று இந்நூலைப் பதிப்பித்த முனைவர் ச.வே.சுப்பிரமணியன் குறிப்பிடுகிறார்.

கருவிநூல்
---------

1. பிரபந்த தீபம், பதிப்பாசிரியர் ச.வே.சுப்பிரமணியன், தமிழ்ப்பதிப்பகம், பெருங்குடி, சென்னை 96, 1980
2. தமிழ் இலக்கண நூல்கள், பதிப்பாசிரியர் ச.வே.சுப்பிரமணியன், மெய்யப்பன் பதிப்பகம், 2007
டி. ஆர். மகாலிங்கம் (நடிகர்) உடன் குழப்பிக் கொள்ளாதீர்கள்.

**டி. ஆர். மகாலிங்கம்** (6 நவம்பர் 1926 – 31 மே 1986) தமிழ்நாட்டைச் சேர்ந்த புல்லாங்குழல் இசைக் கலைஞர் ஆவார். இவரை கருநாடக இசைத் துறையில் ‘மாலி’ என்று செல்லப் பெயரால் அழைத்தனர்.

ஆரம்பகால வாழ்க்கை
-----------------

தமிழ்நாடு தஞ்சாவூர் மாவட்டத்திலுள்ள திருவிடைமருதூரில் நவம்பர் 6 அன்று டி. ஆர். மகாலிங்கம் பிறந்தார். பெற்றோர்: ராமசாமி ஐயர், பிரகதாம்பாள். இவர் தனது தாய்மாமா ஜாலரா கோபால ஐயரிடம் இசை பாடுதலை கற்கத் தொடங்கினார். தனது ஐந்து வயது முதல் புல்லாங்குழல் வாசித்தலை சிறுவனுக்குரிய ஒரு விளையாட்டுத்தனத்துடன் ஆரம்பித்தார். நாளடைவில் காதால் கேட்கும் எப்பாடலையும் புல்லாங்குழலில் வாசிக்கும் திறனுடன் விளங்கினார். டி. ஆர். மகாலிங்கத்தின் முதல் இசை நிகழ்ச்சி அவருக்கு 7 வயதாகும்போது, மயிலாப்பூரில் நடந்த தியாகராஜா இசைத் திருவிழாவில் 1933 ஆம் ஆண்டு இடம்பெற்றது. அந்த நிகழ்ச்சியின் நிறைவில் பரூர் சுந்தரம் ஐயரும் முசிறி சுப்ரமணிய ஐயரும் சிறுவனுக்கு பொன்னாடை போர்த்தி தங்களது மகிழ்ச்சியை தெரிவித்தனர். தந்தையார், ஏராளமான நிகழ்ச்சிகளில் டி. ஆர். மகாலிங்கம் கலந்து கொள்ளும்படி செய்தார்.

தொழில் வாழ்க்கை
---------------

புகழ் வாய்ந்த பக்கவாத்தியக் கலைஞர்கள் புதுக்கோட்டை தட்சிணாமூர்த்தி பிள்ளை, உமையாள்புரம் கோதண்டராம ஐயர், பழனி சுப்பிரமணிய பிள்ளை, வேலூர் ராமபத்ரன், மைசூர் சௌடய்யா, பாப்பா கே. எஸ். வெங்கட்ராமய்யா, கும்பகோணம் ராஜமாணிக்கம் பிள்ளை, பாலக்காடு டி. எஸ். மணி ஐயர், டி. ருக்மிணி, துவாரம் மங்கதாயாரு மற்றும் டி. என். கிருஷ்ணன் ஆகியோர் இவரின் நிகழ்ச்சிகளில் பங்கு பெற்றனர்.

சிறப்புகள்
----------

புல்லாங்குழல் வாசிப்பில் புதிய தொழில்நுட்ப திறன்களை அறிமுகப்படுத்தினார் டி. ஆர். மகாலிங்கம். ஒன்றிணைந்த, விட்டு விட்டு வாசிக்கக்கூடிய இசைக்கருவியாக இருந்து வந்த புல்லாங்குழல், வாய்ப்பாட்டு போன்று மாறியது. வாய்ப்பாட்டு நுணுக்கங்கள் அனைத்தையும் புல்லாங்குழலில் வெளிப்படுத்தினார் அவர்.

விருதுகள்
---------

* பத்ம பூஷன் விருது, 1986; வழங்கியது: இந்திய அரசு (விருதினை டி. ஆர். மகாலிங்கம் வாங்கிக் கொள்ளவில்லை.)

உசாத்துணை
---------

* பாம்பே ஜெயஸ்ரீ மற்றும் டி. எம். கிருஷ்ணா எழுதிய 'ஏழு ஸ்வரங்களுக்குள் எத்தனை ராகம்!' ; விகடன் பிரசுரம், முதற்பதிப்பு: டிசம்பர் 2010

வெளியிணைப்புகள்
---------------

* *Mali, the maverick* - பாபநாசம் அசோக் ரமணியின் கட்டுரை (ஆங்கில மொழியில்)
**சாதிக் அலி**  (*Sadiq Ali*, 1910–2001) இராச்சசுத்தானில் உள்ள உதயப்பூரில் பிறந்த ஓர் விடுதலை இயக்க வீரர் ஆவார். அலகாபாத் பல்கலைக்கழகத்தில் கல்வி கற்ற சாதிக் அலி பின்னர் விடுதலை இயக்கத்தில் இணைந்தார்; பலமுறை சிறை சென்றுள்ளார். அனைத்திந்திய காங்கிரசு கட்சிக் குழுவிற்கு 1936இலிருந்து 1948 வரை அலுவலகச் செயலராகவும் நிரந்தரச் செயலராகவும் பணியாற்றினார். 1958 முதல் 1962 வரையும் பின்னர் 1964 முதல் 1969 வரையும் பொதுச் செயலாளராகப் பணியாற்றினார். 1950-52இல் இடைக்கால நாடாளுமன்ற உறுப்பினராகவும் 1957 முதல் 1970 வரை மாநிலங்களவையின் உறுப்பினராகவும் இருந்துள்ளார். அனைத்திந்திய காங்கிரசு கட்சிக் குழுவின் பொருளியல் மீளாய்வு இதழின் முதன்மை ஆசிரியராகப் பணியாற்றி உள்ளார்.

பழமைவாத இந்திய தேசிய காங்கிரசின் (காங் (ஓ)) தலைவராக 1971 முதல் 73 வரை இருந்துள்ளார். மகாராட்டிர ஆளுநராக 1977 முதல் 1980 வரையும் தமிழக ஆளுநராக 1980 முதல் 82 வரையும் பொறுப்பாற்றி உள்ளார். 1992 முதல் 1996 வரை புது தில்லி இராச்காட்டு சமாதி குழுத் தலைவராக பணி புரிந்தார்.

மேற்சான்றுகள்
-------------

1. ↑

| * பா
* உ
* தொ
தமிழ்நாடு ஆளுநர்கள் |
| --- |
| சென்னை மாகாணம் | 
* ஆர்ச்சிபால்ட் எட்வர்ட் நை
* கிருஷ்ண குமாரசிங் பவசிங்
* ஸ்ரீ பிரகாசா
* ஏ. ஜே. ஜான்
* பகாலா வெங்கட்ட ராஜமன்னார் (தற்காலிகம்)
* விஷ்ணுராம் மேதி
* ஜெயச்சாமராஜா உடையார் பகதூர்
* பி. சந்திர ரெட்டி (தற்காலிகம்)
* ஜெயச்சாமராஜா உடையார் பகதூர்
* சர்தார் உஜ்ஜல் சிங் (தற்காலிகம்)

 |
| தமிழ்நாடு | 
* சர்தார் உஜ்ஜல் சிங்
* கே. கே. ஷா
* மோகன் லால் சுகாதியா
* பி. கோவிந்தன் நாயர்
* பிரபுதாஸ் பட்வாரி
* எம். எம். இஸ்மாயில்
* சாதிக் அலி
* சுந்தர் லால் குரானா
* பி. சி. அலெக்சாண்டர்
* சுர்ஜித் சிங் பர்னாலா
* பீஷ்ம நாராயண் சிங்
* எம். சென்னா ரெட்டி
* கிரிஷன் காந்த்
* எம். பாத்திமா பீவி
* சி. ரங்கராஜன்
* பி.எஸ். ராம்மோகன் ராவ்
* சுர்ஜித் சிங் பர்னாலா
* கொனியேட்டி ரோசையா
* சி. வித்தியாசாகர் ராவ்
* பன்வாரிலால் புரோகித்
* ஆர். என். ரவி

 |
**எல்கின் சலவைக்கற்கள்** (Elgin Marbles) என்பன, அதென்சின் அக்குரோபோலிசில் உள்ள பார்த்தினனிலும் பிற கட்டிடங்களிலும் இருந்து கழற்றி எடுக்கப்பட்ட ஒரு தொகுதி செந்நெறிக்காலக் கிரேக்கச் சிற்பங்கள், கல்வெட்டுக்கள், கட்டிடக் கூறுகள் போன்றவற்றைக் குறிக்கும். எல்கினின் ஏழாவது ஏர்ல், தாமசு புரூசு, 1799க்கும் 1803க்கும் இடைப்பட்ட காலத்தில் ஓட்டோமான் பேரரசில் பிரித்தானியாவுக்கான தூதராக இருந்தார். இவர் பார்த்தினனில் இருந்து கூறுகளைக் கழற்றி எடுப்பதற்கான சர்ச்சைக்கு உரிய அனுமதி ஒன்றை ஓட்டோமான் அதிகாரிகளிடம் இருந்து பெற்றுக்கொண்டார். 

1801 ஆம் ஆண்டுக்கும் 1812 ஆம் ஆண்டுக்கும் இடைப்பட்ட காலத்தில் எல்கினின் முகவர்கள், பார்த்தினனில் அக்காலத்தில் எஞ்சியிருந்தவற்றில் அரைப்பங்களவு சிற்பங்களைக் கழற்றி எடுத்தனர். அத்துடன் புரொப்பிலாயா, இரெக்தியம் ஆகிய கட்டிடங்களிலிருந்தும் கட்டிடக் கூறுகளை அகற்றினர். இவை பின்னர் கடல் வழியாகப் பிரித்தானியாவுக்கு அனுப்பப்பட்டன. பிரித்தானியாவில் இப்பொருட்களை பெற்றுக்கொண்டதற்குச் சிலர் ஆதரவு தெரிவித்தனர். வேறு சிலர், என்கினின் நடவடிக்கை கலையழிப்புக்கு அல்லது கொள்ளைக்குஒப்பானது எனக் கண்டனம் தெரிவித்தனர். 

பிரித்தானிய நாடாளுமன்றில் நிகழ்ந்த பொது விவாதம் ஒன்றைத் தொடர்ந்து எல்கின் குற்றம் அற்றவர் எனத் தீர்மானிக்கபட்டதுடன், 1816 ஆம் ஆண்டில் இப் பொருட்களை பிரித்தானிய அரசாங்கம் எல்கினிடம் இருந்து விலைக்கு வாங்கிப் பிரித்தானிய அருங்காட்சியகத்துக்கு வழங்கியது. இப்பொருட்கள் இப்போது பிரித்தானிய அருங்காட்சியகத்தில் இதற்கொனக் கட்டப்பட்ட டுவீன் காட்சியகத்தில் உள்ளன. இவை அங்கேயே இருக்கலாமா அல்லது அதென்சுக்குத் திருப்பிக் கொடுக்க வேண்டுமா என்பது தொடர்பில் இன்னும் விவாதம் நடந்துகொண்டுதான் உள்ளது.

குறிப்புகள்
-----------

1. ↑  "What are the 'Elgin Marbles'?". britishmuseum.org. 2009-05-12 அன்று பார்க்கப்பட்டது.
2. ↑  "Elgin Marbles — Greek sculpture". *பிரித்தானிக்கா கலைக்களஞ்சியம்*. 2009-05-12 அன்று பார்க்கப்பட்டது.
3. ↑  Encyclopædia Britannica, Elgin Marbles, 2008, O.Ed.
4. ↑  Casey, Christopher (October 30, 2008). ""Grecian Grandeurs and the Rude Wasting of Old Time": Britain, the Elgin Marbles, and Post-Revolutionary Hellenism". *Foundations. Volume III, Number 1*. 2009-05-13 அன்று மூலம் பரணிடப்பட்டது. 2009-06-25 அன்று பார்க்கப்பட்டது.
5. ↑  Encyclopædia Britannica, *The Acropolis*, p.6/20, 2008, O.Ed.
6. ↑  Linda Theodorou; Facaros, Dana (2003). *Greece (Cadogan Country Guides)*. Cadogan Guides. பக். 55. பன்னாட்டுத் தரப்புத்தக எண்:1-86011-898-4.
7. ↑  Dyson, Stephen L. (2004). *Eugenie Sellers Strong: portrait of an archaeologist*. இலண்டன்: Duckworth. பன்னாட்டுத் தரப்புத்தக எண்:0-7156-3219-1. .
8. ↑  Mark Ellingham, Tim Salmon, Marc Dubin, Natania Jansz, John Fisher, Greece: The Rough Guide,Rough Guides, 1992,ISBN 1-85828-020-6, p.39
9. ↑  Chester Charlton McCown, The Ladder of Progress in Palestine: A Story of Archaeological Adventure,Harper & Bros. 1943, p.2
10. ↑  Graham Huggan, Stephan Klasen, Perspectives on Endangerment, Georg Olms Verlag, 2005, ISBN 3-487-13022-X, p.159
**கைப்பெரம்பலூர்** (ஆங்கிலம்:*Kaiperambalur*), இந்தியாவின் தமிழ்நாடு மாநிலத்தில் அமைந்துள்ள பெரம்பலூர் மாவட்டத்திலுள்ள ஒரு சிற்றூர் ஆகும்.

அமைவு
-----

**கப்பரம்பூர்** அல்லது அதிகாரபூர்வமாக **கைப்பெரம்பலூர்** பெரம்பலூர் மாவட்டத்தில் குன்னம் வட்டத்திலுள்ள கிழுமத்தூர் (வடக்கு)வருவாய் கிராமத்துக்குட்பட்ட சிற்றூர். இங்கு கிழக்கில் வயலூர் ஏரி, மேற்கில் கைப்பெரம்பலூர் ஏரி, வடக்கில் வற்றகுளம் அமைந்துள்ளது, தெற்கில் சின்னாறு ஓடுகிறது. கைப்பெரம்பலூர் பெரிதும் நகரமயம் ஆக்கப்பட்டுள்ளது. இங்கு மிகக்குறைவான அளவிலேயே மழை பெய்தாலும் ஏரி சீரமைப்பு மூலம் விவசாய நிலங்கள் உருவாக்கப்பட்டுள்ளன.

1995 இல் திருச்சி மாவட்டத்திலிருந்து பிரிக்கப்பட்டு பெரம்பலூர் மாவட்டமும் அரியலூர் மாவட்டமும் புது மாவட்டங்களாக உருவாக்கப்பட்டபோது இவ்வூர் பெரம்பலூர் மாவட்டத்தின் கீழ் வந்தது. அதற்கு முன்புவரை திருச்சி மாவட்டத்தைச் சேர்ந்திருந்தது.

மக்கள் தொகை
-----------

இந்திய 2001 மக்கள் தொகை கணக்கெடுப்பின்படி 1,139 மக்கள் இங்கு வசிக்கின்றார்கள்.[1] இவர்களில் 50% ஆண்கள், 50% பெண்கள் ஆவார்கள். திருபுவனம் மக்களின் சராசரி கல்வியறிவு 70% ஆகும், இதில் ஆண்களின் கல்வியறிவு 77%, பெண்களின் கல்வியறிவு 63% ஆகும். இது இந்திய தேசிய சராசரி கல்வியறிவான 59.5% விட கூடியதே. கைப்பெரம்பலூர் மக்கள் தொகையில் 10% ஆறு வயதுக்குட்பட்டோர் ஆவார்கள்.

வழிபாட்டுத்தலங்கள்
------------------

இங்கு பெரிய பிள்ளையார், மாரியம்மன், அய்யனார், திரௌபதிஅம்மன், பெருமாள் மற்றும் சிவன் கோவில்கள் உள்ளன.

பள்ளிகள்
--------

இவ்வூரில் ஒரு தொடக்கப்பள்ளியும், ஒரு நர்சரி பிரைமரி பள்ளியும் உள்ளன.

ஏரி மற்றும் குளங்கள்
--------------------

* கிழக்கில் திரத்தகுளமும், வயலூர் ஏரியும்
* மேற்கில் கைப்பெரம்பலூர் ஏரியும்
* வடக்கில் வற்றகுளமும், குப்பையன் குளமும்,
* தெற்கில் சின்னாறு

மேற்கோள்கள்
-----------

1. ↑  "PERAMBALUR – DISTRICT KUNNAM – TALUK KAIPERAMBALUR VILLAGES AND VAYALUR POSTOFFICE" (PDF). *Tamil Nadu*. Government of Tamil Nadu. 2011-10-05 அன்று மூலம் (PDF) பரணிடப்பட்டது. 2014-03-28 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2014-03-28 அன்று பார்க்கப்பட்டது.
**அணையாடை** (*diaper*, *nappy*) அல்லது **அரைக்கச்சை** என்பது எவரும் அறியாவண்ணம் சிறுநீர் கழுக்கவும் மலம் கழிக்கவும் கூடிய ஓர் உள்ளாடையாகும். இவை கறைபட்ட பிறகு மாற்றப்பட வேண்டும்; பொதுவாக வேறொருவர், பெற்றோரோ செவிலியரோ மாற்றுவர். இவ்வாறு காலத்தில் மாற்றப்படாவிட்டால் அணையாடை அழற்சி ஏற்பட ஏதுவாகும்.

களைந்தெறியக்கூடிய குழந்தை அணையாடையும் திறந்து மூடக்கூடிய நாடாக்களும் நெகிழ்வான கால் சுற்றுப்பட்டையும்.
பல்வகையான வெளிப்புற அணையாடைகள்.

அணையாடை வரலாறு
--------------

அணையாடைகள் மனிதர்களால் வரலாற்றுக்காலங்களிலிருந்தே அணியப்பட்டு வந்திருக்கின்றன. இவை துணிகளாலோ களையக்கூடியப் பொருட்களாலோ தயாரிக்கப்பட்டு வந்தன. துணியாலான அணையாடைகள் பலமுறை துவைத்து அணியக்கூடியதாக இருந்தன. களையக்கூடிய அணையாடைகள் உறிஞ்சுகின்ற பொருட்களால் தயாரிக்கப்பட்டு ஒருமுறை பயன்படுத்தியபிறகு எறியக்கூடியனவாக இருந்தன. எளிமை, தூய்நலம், செலவு மற்றும் சுற்றுச்சூழல் பாதிப்பு குறித்த விழிப்புணர்வு காரணங்களால் இவற்றில் எதனைப் பயன்படுத்துவது என்பது குறித்த நீண்ட சர்ச்சை எழுந்துள்ளது.

பயன்பாடு
--------

அணையாடைகள் முதன்மையாக கழிவறை செல்லப் பழக்கப்படாத அல்லது படுக்கையில் சிறுநீர் கழிக்கும் குழந்தைகளால் அணியப்படுகின்றன. இருப்பினும் சிறுநீர் கசிவுள்ள அல்லது அண்மையில் கழிவறைகள் இல்லாத நிலையில் பெரியவர்களும் அணியக்கூடிய பெரியோர் அணையாடைகளும் தயாரிக்கப்படுகின்றன. முதியோர்கள், உடலியங்கியல் அல்லது மனநலக் கோளாறுகள் உள்ளவர்கள், மிகவும் கடுமையான சூழலில் பணிபுரியும் வான்வெளி வீரர்கள் போன்றோர் பெரியோருக்கான அணையாடைகளை பயன்படுத்துகின்றனர். இவை பெரும்பாலும் தவிர்க்க முடியாத நிலையிலேயே பயன்படுத்தப்படுகின்றன.

மேற்கோள்
--------

1. ↑  "Diaper". *Webster's Dictionary*. The University of Chicago Department of Romance Languages and Literature. மே 25, 2013 அன்று மூலம் பரணிடப்பட்டது. ஏப்ரல் 2, 2013 அன்று பார்க்கப்பட்டது.
2. ↑   "nappy"..
3. ↑  "Diaper". eytomonline.com. 14 December 2021 அன்று மூலதளத்திலிருந்து பரணிடப்பட்டது எடுக்கப்பட்டது. 10 November 2009 அன்று பார்க்கப்பட்டது.
4. ↑  Leah S. Leverich (August 4, 2011). "Improved containment and convenience in a double gusset cloth diaper: Method of manufacture".

மேற்கோள்கள்
-----------
**அமெரிக்க இயற்பியல் ஆய்விதழ்** (*American Journal of Physics)* என்பது அமெரிக்க இயற்பியல் ஆசிரியர் கழகம், அமெரிக்க இயற்பியல் நிறுவனம் ஆகியவற்றால் வெளியிடப்படும் மாதாந்திர, சக மதிப்பாய்வு செய்யப்பட்ட அறிவியல் ஆய்விதழாகும். கோல்கேட் பல்கலைக்கழகத்தின் பெத் பார்க்ஸ் இதன் தலைமைத் தொகுப்பாசிரியராவார்.

நோக்கம் மற்றும் வாய்ப்பளவு
--------------------------

அமெரிக்க இயற்பியல் ஆய்விதழ் இளநிலை மற்றும் பட்டதாரி நிலையிலுள்ள இயற்பியல் தொடர்பான செய்திகளை முதன்மையாக வழங்குகிறது. கல்லூரி மற்றும் பல்கலைக்கழக இயற்பியல் ஆசிரியர்கள் மற்றும் மாணவர்கள் இதன் முதன்மை வாசகர்களாக உள்ளனர். இயற்பியலில் தற்போது நடைபெறும் ஆராய்ச்சிகள், அறிவுறுத்தல் ஆய்வக உபகரணங்கள், ஆய்வக விளக்கங்கள், கற்பித்தல் முறைகள், வளங்களின் பட்டியல்கள் மற்றும் புத்தக மதிப்புரைகள் ஆகியவை தொடர்பான செய்திகள் இதில் அடங்கும். கூடுதலாக, இயற்பியலின் வரலாற்று, தத்துவ மற்றும் கலாச்சார அம்சங்களும் இதில் உள்ளடக்கப்பட்டுள்ளன. கிளாரிவேட்டின் 2021 ஆய்விதழ் மேற்கோள் அறிக்கைகளின்படி, இந்த இதழ் 2020-ன் தாக்கக் காரணி 1.022ஐக் கொண்டுள்ளது.

வரலாறு
------

இந்த இதழின் முந்தைய பெயர் *அமெரிக்க இயற்பியல் ஆசிரியர்* (தொகுதி. 1, பிப்ரவரி 1933) 
பன்னாட்டுத் தர தொடர் எண் 0096-0322). இது 1933 முதல் 1936 வரை காலாண்டு இதழாகவும், பின்னர் 1937 முதல் 1939 வரை இருமாத இதழாகவும் வெளியானது. திசம்பர் 1939-ல் தொகுதி 7 வெளியிடப்பட்ட பிறகு, பிப்ரவரி 1940-ல் இதழின் பெயரானது இதன் தற்போதைய தலைப்பாக மாற்றப்பட்டது. எனவே, இதன் புதிய பெயரின் கீழ் பிப்ரவரி 1940-ல் தொகுதி 8 முதல் தொடங்குகிறது.

மேற்கோள்கள்
-----------

1. ↑  "Current Frequency: Monthly, 2002; and Former Frequency varies, 1940-2001" "Library catalog" (Online). Library of Congress. Aug 22, 2007. 2011-01-24 அன்று பார்க்கப்பட்டது.
2. ↑  Confirmation of Editor, ISSN, CODEN, and other relevant information. "Masthead" (PDF). American Association of Physics Teachers. 2020. 2020-09-08 அன்று பார்க்கப்பட்டது.
3. 1 2 3  "About this journal". American Association of Physics Teachers. 2010. 2011-01-24 அன்று பார்க்கப்பட்டது.Brief description of this journal.
4. 1 2  "Library catalog" (accessed via World Cat). Wellesley College, Massachusetts. 2011-01-24 அன்று பார்க்கப்பட்டது.Bibliographic information for this journal. Abstracting and indexing services are listed here. "v.8 (1940:Feb.)-v.36 (1968), v.59 (1991)"
5. ↑  Wolfe, David. "Beth Parks to Become Next Editor of the American Journal of Physics". *American Association of Physics Teachers* (ஆங்கிலம்). 2020-09-09 அன்று பார்க்கப்பட்டது.
6. ↑  Journal Impact Factor. Journal Citation Reports™ from Clarivate, 2021.
7. ↑  
Information pertaining to the former title "The American Physics Teacher".
 *Library catalog*. National Library of Australia.. பார்த்த நாள்: 2011-01-24.

வெளி இணைப்புகள்
---------------

* *அமெரிக்க இயற்பியல் ஆய்விதழ்*
* ஆசிரியரின் இணையதளம்
**ஓமன் குழந்தைகள் அருங்காட்சியகம்** (*Oman Children's Museum*) என்பது ஒரு குழந்தைகள் அறிவியல் அருங்காட்சியகமாகும். ஓமான் நாட்டின் மசுகட்டில் குரம் இயற்கை பூங்காவிற்கு அருகே சுல்தான் கபூசு தெருவில் வெள்ளை குவிமாடம் கொண்ட கட்டிடத்தில் அமைந்துள்ளது.

அருங்காட்சியகம் ஓமான் நாட்டின் தேசிய பாரம்பரியம் மற்றும் கலாச்சார அமைச்சகத்தால் நிறுவப்பட்டது. 1990 ஆம் ஆண்டு நவம்பர் மாதம் 17 ஆம் தேதியன்று ஓமானில் 20 ஆவது தேசிய தின கொண்டாட்டத்தில் சுல்தான் கபூசு பின் சைத் அல் சையினால் திறக்கப்பட்டது. அருங்காட்சியகத்தில் 45 கண்காட்சிகள் மற்றும் இரண்டு விளக்கக் காட்சிகள் உள்ளன. அருங்காட்சியகம் 10,000 சதுர அடிகள் (930 m2) பரப்பளவு கொண்டுள்ளது.. ஓமானின் முதல் அறிவியல் அருங்காட்சியகமான இங்கு ஆண்டுதோறும் சுமார் 50,000 பார்வையாளர்கள் வந்து பார்வையிடுகின்றனர்.  அருங்காட்சியகம் தற்போது முன்னாள் பள்ளி ஆசிரியரான சமிரா அகமத் அல் ரைசி என்பவரால் நடத்தப்படுகிறது, இவர் ஆறு ஆண்டுகளுக்கும் மேலாக அருங்காட்சியகத்தை நடத்தி வருகிறார்.

இந்த குழந்தைகள் அருங்காட்சியகம் மனித வாழ்வின் அறிவியல் முறைகளை எடுத்துரைக்கிறது. கண்காட்சி பகுதி மூன்று பகுதிகளாக பிரிக்கப்பட்டுள்ளது; மனித வாழ்க்கை, இயற்பியல் மற்றும் அவதானிப்பு என்பவை அம்மூன்று பகுதிகளாகும். இது காலங்காலமாக அறிவியலின் முன்னேற்றத்தை ஆராய்கிறது. 

அருங்காட்சியகத்தில் பல செயல்முறைக் காட்சிகள் உள்ளன. போலி மின்சார அதிர்ச்சி, மின்னலைத் தூண்டுதல், சூடான காற்று பலூனை ஏவுதல், உங்கள் சொந்த நிழலைப் படம்பிடித்தல் மற்றும் இரகசிய வட்டு மூலம் செய்தி அனுப்புதல் போன்ற அனுபவங்களும் இதில் அடங்கும்.

மேற்கோள்கள்
-----------

1. ↑  "Oman Children's Museum". Ontario Science Centre. May 19, 2009 அன்று மூலம் பரணிடப்பட்டது. January 18, 2009 அன்று பார்க்கப்பட்டது.
2. 1 2  "Children's wonder world". Oman Observer. May 9, 2008 அன்று மூலம் பரணிடப்பட்டது. January 18, 2009 அன்று பார்க்கப்பட்டது.
3. ↑  "Muscat Museums". Asiarooms.com. December 20, 2008 அன்று மூலம் பரணிடப்பட்டது. January 18, 2009 அன்று பார்க்கப்பட்டது.
**பனம்பாக்கம்** என்பது இந்தியாவின் தமிழ்நாட்டின் திருவள்ளூர் மாவட்டத்தில் அமைந்துள்ள கிராமம் ஆகும். இந்த கிராமம் சென்னையின் புறப்பகுதியில் அமைந்துள்ளது. இதன் அருகில் சுமார் 12 கிலோ மீட்டர் தொலைவில் திருவள்ளூர் நகரம் அமைந்துள்ளது. இந்த கிராமத்தில் முக்கியத் தொழிலாக விவசாயம் உள்ளது.

தொடர்பு
-------

இந்த கிராமம் திருவள்ளூர் மற்றும் அரக்கோணத்திற்கு இடையே அமைந்துள்ளது. செஞ்சி பணம்பாக்கம் இரயில் நிலையத்தின் மூலம் இவ்வூர் சென்னை புறநகர் இருப்புவழியில் இணைக்கப்பட்டுள்ளது.

இந்த ஊரின் முக்கிய போக்குவரத்து தொடர்பாக இரயில்வே உள்ளது. இது சென்னை - அரக்கோணம் புறநகர் ரயில் பாதை தடத்தில் அமைந்துள்ளது. இங்கிருந்து சென்னை சென்ட்ரல் இரயில் நிலையத்தினை அடைய சுமார் 90 நிமிடங்கள் பயணம் செய்யவேண்டும். இந்த கிராமம் புறநகர் இரயில் மூலம் சென்னை சென்ட்ரல், சென்னை கடற்கரை, வேளச்சேரி, பெரம்பூர், ஆவடி, அம்பத்தூர், திருவள்ளூர், அரக்கோணம் ஆகிய பகுதிகளுடன் இணைக்கப்பட்டுள்ளது.

மக்கட்தொகை
----------

2011ஆம் ஆண்டு கணக்கெடுப்பின் படி இந்த ஊரானது 365.34 ஹெக்டேர் நிலப்பரப்பில் அமைந்துள்ளது. இந்த ஊரின் மொத்த மக்கட்தொகை 915 ஆகும். இதி 466 பேர் ஆண்களாவர்; 449 பெண்களாவர்.

மேற்கோள்கள்
-----------

1. ↑  "Senji Panambakkam Railway Station Map/Atlas SR/Southern Zone - Railway Enquiry". *indiarailinfo.com*. 2 April 2018 அன்று பார்க்கப்பட்டது.
2. ↑ . பார்த்த நாள்: 27.09.2020
**பண்டமாற்று** (*barter*) என்றால் ஒரு பொருளுக்காக இன்னும் ஒரு பொருளை பரிமாற்றி கொள்ளுதல். இது ஒரு பழங்கால செலாவணியாகும். உலகம் முழுவதும் பண்ட மாற்றுமுறை புழக்கத்தில் இருந்துள்ளது. அதாவது ஒரு கொத்து அரிசிக்கு ஒரு கொத்து பயறை பெற்றுக்கொள்ளலை எடுத்துக்காட்டாக கொள்ள முடியும். இதுவே ஆரம்ப காலத்தில் பின்பற்றப்பட்ட முறை ஆகும். இதில் பல வரையறைகள் காணப்பட்டன. ஆகையால் இம்முறை தோல்வியுற்றது. உதாரணம் ஒரு மாட்டைக் கொண்டு ஒரு சேவையை பரிமாற்ற முயலும் போது உள்ள பிரச்சினை. இதன் முலம் வியாபாரம் தோற்றம் பெற்றது.

தமிழகத்தில் பண்டமாற்று
----------------------

பழங்காலத்தில் வாழ்ந்த தமிழர் அன்றாட தேவையான அரிசி, பருப்பு, உப்பு, பால், தயிர், மீன், இறைச்சி முதலிய பொருள்களை காசு கொடுத்து வாங்காமல் பண்டமாற்று செய்துகொண்டார்கள். அதிக விலையுள்ள பொருளைமட்டும் காசு கொடுத்து வாங்கினார்கள். பெரிய பட்டினங்களிலும், நகரங்கிளிலும் காசுகொடுத்து வாங்கும் முறை இருந்தபோதிலும் ஊர்களிலும் கிராமங்களிலும் பொதுவாக பண்டமாற்றே புழக்கத்தில் இருந்துள்ளது. மதுரை மாவட்ட கிராமங்களில் பண்டமாற்று முறை இப்போதும் நடைபெற்று வருகிறது.

இலக்கியத்தில்
-------------

இடையான் பாலைக் கொடுத்து அதற்கு ஈடாகத் தானியத்தை மாற்றிக் கொண்டதை முதுகூத்தனார் *பாலொடு வந்து கூழொடு பெயரும் யாடுடை இடையன்* என்று (குறுந்தொகை 221.3-4) கூறுகிறார்.

முதன்மை வரையறைகள்
-----------------

பண்டமாற்றில் முதன்மை வரையறைகள்:

* இரட்டை பொருந்துகை இன்மை.
* இடத்துக்கு இடம் சுமந்துசெல்வது சிரமம்.
* சேவைகளுக்குப் பெறுமதி இடுவது சிரமம்.

கருவிநூல்
---------

பழங்காலத் தமிழர் வாணிகம், மயிலை சீனி.வேங்கடசாமி

குறிப்புகளும் மேற்கோள்களும்
---------------------------

1. ↑  O'Sullivan, Arthur; Steven M. Sheffrin (2003). *Economics: Principles in Action*. Pearson Prentice Hall. பக். 243. பன்னாட்டுத் தரப்புத்தக எண்:0-13-063085-3.
2. ↑  "மதுரையில் பண்டம்மாற்று முறை: ஒரு படி நெல்லுக்கு ஒன்றரைப் படி உப்பு!". 25 நவம்பர் 2013. 26 நவம்பர் 2013 அன்று பார்க்கப்பட்டது.
வடக்கு ஆப்கானிஸ்தானில் பர்தா அணிந்த பெண்கள்
**தங்க ஊசி தையல் பள்ளி** (*Golden Needle Sewing School*) என்பது தாலிபான்களின் ஆட்சியின் போது, ஆப்கானித்தானின் எராத்து நகரிலுள்ள பெண்களுக்கான இரகசியப் பள்ளியாக இருந்தது. தலிபான்களால் அறிமுகப்படுத்தப்பட்ட கடுமையான இசுலாமிய சட்டத்தின் கீழ் பெண்கள் கல்வி கற்க அனுமதிக்கப்படாததால் 1996களில் எராத்தின் இலக்கிய வட்டத்தைச் சேர்ந்த பெண் எழுத்தாளர்கள் 'எராத்தின் தையல் வட்டங்கள்' என்ற குழுவை அமைத்தனர். இது தங்க ஊசி தையல் பள்ளியை நிறுவியது.

பெண்கள் வாரத்திற்கு மூன்று முறை பள்ளிக்குச் செல்வார்கள். வெளிப்படையாக தையல் பணியில் ஈடுபடுவார்கள். ஆனால் பெரும்பாலான நேரங்களில் எராத்து பல்கலைக்கழகத்தின் இலக்கியப் பேராசிரியர்கள் வழங்கும் பாடங்களைக் கேட்பார்கள். வெளியில் விளையாடும் குழந்தைகள் மதக் காவல்துறையினர் நெருங்கினால் குழுவை எச்சரிப்பார்கள். தங்கள் புத்தகங்களை மறைத்து தையல் உபகரணங்களை எடுக்க அவர்களுக்கு நேரம் கொடுப்பார்கள். எராத்தின் தையல் வட்டங்கள் என்ற நூலின் ஆசிரியர் கிறிஸ்டினா லாம்ப் கருத்துப்படி, தாலிபானின் கீழ் மிகவும் ஒடுக்கப்பட்ட பகுதியாக எராத்து இருந்திருக்கலாம். ஏனெனில் இது ஒரு பண்பட்ட நகரம், பெரும்பாலும் சியா இசுலாத்தைச் சேர்ந்தவர்கள் இருக்கும் நகரம். தாலிபான்கள் இந்த இரண்டையும் எதிர்த்தனர்.

இவற்றையும் பார்க்கவும்
----------------------

* ஆப்கானித்தான்
* ஆப்கானிஸ்தான் பெண்கள் புரட்சிகர சங்கம்
* இசுலாமியச் சட்ட முறைமை
* தாலிபன்களின் பெண்ணிய அணுகுமுறை
* இஸ்லாத்தில் பெண்கள்

சான்றுகள்
---------

1. ↑  "The Taliban's War on Women" பரணிடப்பட்டது 2007-07-02 at the வந்தவழி இயந்திரம், Physicians for Human Rights, August 1998, accessed 29 July 2010.
2. 1 2  Synovitz, Ron. "Afghanistan: Author Awaits Happy Ending To 'Sewing Circles Of Herat'", *Radio Free Europe*, March 31, 2004, accessed 29 July 2010. Also see Lamb, Christina. "Woman poet 'slain for her verse'", *The Sunday Times*, November 13, 2005.

மேலும் படிக்க
-------------

* Lamb, Christina. *The Sewing Circles of Herat*. HarperCollins, 2004.
* The Revolutionary Association of Women of Afghanistan, accessed 29 July 2010.
**திருநங்கை-திருநம்பிகளுக்கான தேசிய ஆணையம்** (National Council for Transgender Persons) **என்பது** இந்திய அரசின், சட்டப்பூர்வமான அமைப்பாகும், இது பொதுவாக திருநங்கைகள், ஊடுபாலினத்தவர்கள் மற்றும் பல்வேறு GIESC (பாலின அடையாளம்/வெளிப்பாடு மற்றும் பாலின பண்புகள்) அடையாளங்களைக் கொண்டவர்களை பாதிக்கும் அனைத்து கொள்கை விடயங்களிலும் அரசாங்கத்திற்கு ஆலோசனை வழங்குவதில் அக்கறை கொண்டுள்ளது. இவ்வமைப்பானது திருநங்கைகள் (உரிமைகள் பாதுகாப்பு) சட்டம், 2019 இன் விதிகளின் கீழ் 2020 இல் நிறுவப்பட்டது.

அக்டோபர் 2020 நிலவரப்படி, சமூக நீதி மற்றும் அதிகாரமளித்தல் மத்திய அமைச்சர் தாவர் சந்த் கெலாட் தலைமையில் NCTP உள்ளது. இந்த குழுவில் திருநங்கைகள் சமூகத்தின் நான்கு பிரதிநிதிகளும், ஊடுபாலின, சமூகத்தைச் சேர்ந்த ஒருவர் வட இந்தியா, தென்னிந்தியா, கிழக்கு இந்தியா, மேற்கு இந்தியா மற்றும் வடகிழக்கு இந்தியா ஆகிய ஐந்து வெவ்வேறு பகுதிகளில் இருந்து தலா ஒருவர் உள்ளனர். கூடுதலாக, பல்வேறு அரசாங்க அமைச்சகங்களில் இருந்து பல இணைச் செயலர்-நிலை முன்னாள்-அலுவலக உறுப்பினர்களும், அரசு சாரா நிறுவனங்களில் இருந்து ஐந்து நிபுணர் உறுப்பினர்களும் இதில் பணியாற்றுகின்றனர்.

மேலும் பார்க்கவும்
------------------

* இந்தியாவில் ந,ந,ஈ,தி உரிமைகள்
* திருநங்கைகள் (உரிமைகள் பாதுகாப்பு) சட்டம், 2019
* தேசிய சட்ட சேவைகள் ஆணையம் v. இந்திய அரசு

குறிப்பு
--------

1. ↑  Jain, Karishma, ed. (24 August 2020). "Centre forms National Council for Transgender Persons". *DNA India* (ஆங்கிலம்).
2. ↑  Pandit, Ambika (26 August 2020). "Govt sets-up 'National council for transgender Persons'" (in en-IN). *The Times of India*. .
திராட்சையுடன் சுலேகேக் மற்றும் சக்கேட்
கிறிசுதுமசு ரொட்டியாக சுலேகேக், நார்வேயின் பாரம்பரிய கிறிசுதுமசு உணவாகும்.
**சுலேகேக்** (*Julekake*) என்பது ஒரு நார்வே நாட்டில் தயாரிக்கப்படும் கிறிசுதுமசு கேக் ஆகும். இது வெண்ணெய், சர்க்கரை, ஏலக்காய், மசாலாப் பொருட்கள், மிட்டாய், பழங்கள், திராட்சைகள் மற்றும் பாதாம் ஆகியவற்றைக் கொண்டு செய்யப்பட்ட கேக் ஆகும். சில நேரங்களில் கேக்கிற்கு பதிலாக "கிறிசுதுமஸ் ரொட்டி" என்றும் அழைக்கப்படுகிறது. இதை சூடாக சாப்பிடலாம் அல்லது வறுத்து வெண்ணெயுடன் பரிமாறலாம்.

தயாரிப்பு
---------

வெதுவெதுப்பான பால், உப்பு மற்றும் ஏலக்காய் ஆகியவற்றுடன் சர்க்கரையை கலந்து கேக் தயாரிக்கப்படுகிறது. 

பின்னர் கலவையில் ஈச்ட் சேர்த்து, ஓட்சு, வெண்ணெய் மற்றும் முட்டை, உலர்ந்த மற்றும் மிட்டாய், பழங்களுடன் கலக்கப்படுகின்றது. 

மாவு மடிந்த பிறகு, ரொட்டி பிசைந்து வெண்ணெய் கொண்டு துலக்கப்படுகிறது. பின்னர் இரண்டு உயர்வுகள் வைத்து பரிமாறப்படுகின்றது.

மேற்கோள்கள்
-----------

1. ↑  Fieldhouse, Paul. *The World Religions Cookbook*. Greenwood Press. பக். 36.
2. ↑  "Norwegian Christmas Bread (Julekake)".
3. ↑  "Julekake, Norwegian Bread Made to Serve at Christmas". Casper Morning Star. December 18, 1953.. பார்த்த நாள்: 1 October 2020.
**பெருபாலம் கடற்கரை** (*Perupalem Beach*) என்பது இந்திய மாநிலமான ஆந்திரப் பிரதேசத்தின் மேற்கு கோதாவரி மாவட்டத்தில் வங்காள விரிகுடாவின் கரையோரத்தில் அமைந்துள்ளது. இந்தக் கடற்கரை மாநில சுற்றுலா வாரியமான ஆந்திரப் பிரதேச சுற்றுலா வளர்ச்சி கழகம் கடற்கரை சுற்றுலாவுக்காக உருவாக்கப்பட்டு வருகிறது.

அமைவிடம்
--------

ஆந்திரப் பிரதேசத்தில் மேற்கு கோதாவரி பகுதியில் உள்ள நரசபுரம் நகரத்திலிருந்து 20 கிலோமீட்டர் தொலைவில் பெரும்பாலம் கடற்கரை அமைந்துள்ளது.

கடற்கரை திருவிழா
----------------

பெருபாலம் கடற்கரையில் இரண்டு நாட்கள் நடைபெறும் கடற்கரை திருவிழாவில் மொகல்தூர் கடற்கரை மற்றும் அதை ஒட்டிய மண்டலங்களில் வசிக்கும் ஆயிரக்கணக்கான சுற்றுலாப் பயணிகள், மீனவர்கள் மற்றும் கிராம மக்கள் கலந்து கொள்கின்றனர்.

பெரும்பாலம் கடற்கரை திருவிழா முதன்முதலில் மாநில அரசால் இங்கு நடத்தப்பட்டது. மொகல்தூர் மண்டலத்தில் உள்ள பெரும்பாலம் கிராமம் இந்த நிகழ்ச்சிக்காக அலங்கரிக்கப்பட்டு பெண்கள் பாரம்பரிய மற்றும் ஆந்திர பாரம்பரிய உணவு வகைகளைக் கண்காட்சியில் வைக்கின்றனர்.<ref group="பெரு">

அனுகல்
------

பெரும்பாலம் கடற்கரைக்குச் செல்ல பேருந்து அல்லது தொடருந்து மூலம் நர்சாபூருக்குச் சென்று அங்கிருந்து பயணிக்கலாம். ஆந்திராவின் பல முக்கிய நகரங்களுடன் நரசபுரம் தொடர்பு கொண்டுள்ளது. நரசாபுரத்திலிருந்து வாடகை வண்டிகள் மூலம் பெரும்பாலம் கடற்கரைக்குச் செல்லலாம்.

மேலும் பார்க்கவும்
------------------

* இந்தியாவில் உள்ள கடற்கரைகளின் பட்டியல்

மேற்கோள்கள்
-----------

1. ↑  Sujath Varma, P (23 February 2014). "For a beach well within your reach". Vijayawada.. பார்த்த நாள்: 15 February 2016.
2. ↑  "APTDC proposes to develop eight beach resorts in state". Hyderabad. 23 May 2013.. பார்த்த நாள்: 15 February 2016.
3. ↑  admin (2020-12-26). "Perupalem Beach - Resort, Church, Festival, Timings, Location, Photos - Vihara Darshani". *www.viharadarshani.in* (ஆங்கிலம்). 2022-05-29 அன்று பார்க்கப்பட்டது.
**நவகானி** (*Nawakhani*) என்பது சார்க்கண்ட்டு, சத்தீசுகர் மற்றும் ஒடிசா மாநிலங்களில் நடைபெற்றும் அறுவடைத் திருவிழா ஆகும். இப்பண்டிகையில் மக்கள் அறுவடைக்குப் பின் புதிய அரிசியில் தயாரித்த உணவினை உண்பார்கள்.

சொற்பிறப்பியல்
--------------

நவகானி என்றால் *புதிதாக உண்பது* என்று பொருள்படும். *நவா* என்றால் புதியது மற்றும் *கானி* என்றால் சாப்பிடுதல் என்பது பொருள். இது அறுவடைக்குப் பின் புதிய தானியங்களை உண்பதைக் குறிக்கிறது.

கொண்டாட்டம்
-----------

இது சார்கண்டு, சத்தீசுகர் மற்றும் ஒடிசாவின் சோட்டா நாக்பூர் மேட்டுநிலப் பகுதியின் அறுவடை திருவிழா ஆகும். மக்கள் விரதம் மேற்கொண்டு *சூரஜ்* (சூரியன்) மற்றும் முன்னோர்களுக்கு புதிய தானியங்களை வழங்குவதன் மூலம் வணங்குகிறார்கள். இப்பண்டிகை வீட்டின் முற்றத்தில் கொண்டாடப்படுகிறது. குடும்பத் தலைவர் சூரியனுக்கும் முன்னோர்களுக்கும் விலங்குகளை (குறிப்பாகக் கோழி) பலி கொடுப்பார். இதன் பின்னர் சமைத்த இறைச்சி மற்றும் *தபன்* எனப்படும் புளிக்கவைக்கப்பட்ட அரிசி பானங்களை குடும்ப உறுப்பினர்களிடையே வழங்குவார். இத்திருவிழாவில், கோடாதான் எனப்படும் சமவெளியில் விளையும் புதிய அரிசியிலிருந்து ரொட்டி, *சுடாவை* மக்கள் தயார் செய்கிறார்கள். இது அறுவடைக்குப் பிறகு புதிய தானியங்களை உணவாக உண்பது குறித்துக் கொண்டாடப்படுகிறது.

இது சார்க்கண்டின் சதான் மக்களாலும் குருக் மக்களாலும் கொண்டாடப்படுகிறது.

இந்தியாவின் பிற பகுதிகளில் கொண்டாட்டம்
--------------------------------------

இந்த விழா சத்தீசுகரிலும் கொண்டாடப்படுகிறது. மேற்கு ஒடிசாவில் இப்பண்டிகை நுகாய் என்று அழைக்கப்படுகிறது. மத்தியப் பிரதேசத்தில், இது நவாய் என்று பில் மக்களால் கொண்டாடப்படுகிறது. மேற்கு வங்கத்தில் புதிய தானிய உண்ணும் திருவிழா நபன்னா என்று அழைக்கப்படுகிறது.

மேற்கோள்கள்
-----------

1. 1 2 . 2021.
2. ↑  "Festivals of Jharkhand". *sarkarilibrary*. 17 May 2021. 7 August 2022 அன்று பார்க்கப்பட்டது.
3. ↑  "Sacred Groves of J'Khand presented in IGRMS exhibition series". 11 December 2020. .
4. ↑  Manish Ranjan (2022). *JHARKHAND GENERAL KNOWLEDGE 2021*. Prabhat Prakashan. பன்னாட்டுத் தரப்புத்தக எண்:9789354883002. .
5. ↑  "Marriage Customs among The Oraons". .
6. ↑  "Nuakhai: The greatest harvesting festival of Odisha". *Times of India*. 2019-09-03. 7 August 2022 அன்று பார்க்கப்பட்டது.
7. ↑  O'Donnell, Erin (2004). "'Woman' and 'homeland' in Ritwik Ghatak's films: Constructing post-Independence Bengali cultural identity". *Jump Cut* **47**. .
**டி. கீனாகுமாரி** *(T. Geenakumari)* என்பவர் ஒரு வழக்கறிஞரும், ஓர் அரசியல்வாதியும் மற்றும் ஒரு எழுத்தாளரும் ஆவார். இதன் காரணமாக இவர் ஒரு பன்முக ஆளுமையாக அறியப்படுகிறார். இவர் கேரள மாநிலத்தின் பெண்ணிய இயக்கத்தின் வளர்ச்சிக்காக சிறப்பாக செயலாற்றினார். மாணவர் இயக்கம் வழியாக சமூகத் துறையில் தீவிரமாகச் செயல்பட்டார்

வாழ்க்கை மற்றும் கல்வி
----------------------

குமாரி 1975 ஆம் ஆண்டு மே மாதம் 21 ஆம் தேதி தங்கப்பன் மற்றும் இந்திரா தம்பதியர்களுக்கு மகளாக பிறந்தார். தன் இளங்கலை பட்டப் படிப்பை என்.எசு.எசு. நிலமெல் கல்லூரியில் முடித்தார். மேலும், திருவனந்தபுரத்தில் உள்ள சட்டக் கல்லூரியில் சட்டம் பயின்றார். கொச்சி யில் உள்ள தேசிய சட்ட பல்கலைக்கழகத்தில் முனைவர் பட்டம் பெற்றார்.

அரசியல் வாழ்க்கை
----------------

இந்திய மாணவர் சங்கத்தின் இணை செயலாளர், மாநில துணைத் தலைவர் ஆகிய பொறுப்புகளில் இருந்தார். மேலும், மத்திய குழு உறுப்பினராகவும் கேரள பல்கலைக் கழகத்தின் தொழிற்சங்கத் தலைவராகவும் பணியாற்றினார்

மேற்கோள்கள்
-----------

1. ↑  "T'puram is Kerala's divorce capital too". *News18*. .
2. 1 2  "മെക്‌സിക്കന്‍ അപാരതയുടെ കാലത്ത് 'മുന്‍ എസ്എഫ്‌ഐക്കാരി ഗീനാ കുമാരി'യ്ക്കു പറയാനുള്ളത്". Archived from the original on 2018-03-11. .

புற இணைப்புகள்
--------------

விக்கிமீடியா பொதுவகத்தில்,  
 ***டி. கீனாகுமாரி***   
என்பதின் ஊடகங்கள் உள்ளன. 

* "498 എ വകുപ്പിനെ ആർക്കാണ് പേടി ?" (in ml). *Deshabhimani*. .
* "പെൺനീതിക്ക് എളുപ്പവഴികളില്ല". *Madhyamam* (மலையாளம்). 2018-03-11 அன்று பார்க்கப்பட்டது.
தென் கேரள பாரம்பரிய தோரன், பசளி இலைகள், தேங்காய் துருவல், மிளகாய் மற்றும் பிற பொருட்களைக் கொண்டு தயாரிக்கப்படுகிறது.
 கேரளா முற்றம் நீளமான பீன்ஸ் தோரன்
**தோரன்** (மலையாளம்: തോരൻ; ஆங்கிலம்: *Thoran*) அல்லது **உப்பேரி** இந்திய மாநிலமான கேரளாவின் வடக்கு பகுதியில் தோன்றிய காய்கறி உணவு வகையாகும். இந்த உணவு பொதுவாகச் சாதம் மற்றும் கறியுடன் சேர்த்து உண்ணப்படுகிறது. பாரம்பரிய கேரள *சத்யா உணவின்* ஓர் பகுதியாக இந்த உணவு உள்ளது.

செய்முறை
--------

தோரன் என்பது பாரம்பரியமாக நறுக்கிய காய்கறிகளான முட்டைக்கோசு, பயற்றம் மற்றும் பட்டாணி வகைகள், பலாக்காய், பாகல் (பாவைக்காய்) அல்லது கருணைக்கிழங்கு, பச்சை அல்லது சிவப்பு கீரை (அரைக்கீரை) சேர்த்து தயாரிக்கப்படும் உணவாகும். *முருங்கை கீரை* அல்லது *வள்ளல்*, அல்லது *அகத்திக் கீரை* போன்ற கீரைகளும் சேர்த்துத் தயாரிக்கப்படுகிறது.

நறுக்கிய காய்கறியைத் துருவிய தேங்காய், கடுகு, கறிவேப்பிலை மற்றும் மஞ்சள் தூள் சேர்த்துக் கலந்து, சூடான பாத்திரத்தில் சிறிது நேரம் கிளறித் தயாரிக்கப்படுகிறது.

 புடலங்காய் தோரன்

வகைகள்
------

கேரளாவில் பாரம்பரியமாகக் கிடைக்காத கேரட், பச்சை அவரை, முட்டைக்கோசு, தக்காளி அல்லது பசளி உள்ளிட்ட கீரைகள் கொண்டும் தோரன் தயாரிக்கலாம். கேரளாவின் தென் பகுதிகளில் தயாரிக்கப்படும் பாரம்பரிய உணவுகளில் பூண்டு பயன்படுத்தப்படுவதில்லை. ஆனால் தற்போது தோரன் தயாரிக்கப் பூண்டு மற்றும் வெங்காயம் சேர்க்கப்படுகிறது.

மேலும் பார்க்கவும்
------------------

* பொடுத்தோள்

மேற்கோள்கள்
-----------

1. ↑  Robert Bradnock, Roma Bradnock (2000). *South India Handbook*. Footprint Handbooks. .
2. ↑  "Pacha Thakkaali Thoran". 2011-07-08 அன்று மூலம் பரணிடப்பட்டது. 2022-02-14 அன்று பார்க்கப்பட்டது.

வெளி இணைப்புகள்
---------------

* Media related to Thoran at Wikimedia Commons
நைலோன் கயிறொன்றில் முடிந்து இறுக்கப்பட்டுள்ள மருத்துவர் முடிச்சு.
**மருத்துவர் முடிச்சு** (Surgeon's knot) என்பது பாய்ச்சுருக்கு முடிச்சுக்கு (reef knot) எளிமையான திருத்தம் செய்து உருவாக்கப்பட்டது. இதில் முதல் தடம் போடும்போது கூடுதலாக இன்னொரு முறுக்குச் சேர்க்கப்படுவதன்மூலம் இரட்டை நுனி முடிச்சு ஏற்படுத்தப்படுகிறது. இதனால் உராய்வு கூடுதலாக்கப்பட்டு முடிச்சின் பாதுகாப்பு மேம்படுத்தப்படுகிறது. வெட்டுமிடங்களில் தையல் போடும்போது கூடுதலாக இடுவை தேவைப்பட்டால், அறுவை மருத்துவர்கள் இம் முடிச்சைப் பயன்படுத்துவர். இதனாலேயே இம் முடிச்சுக்கு இப்பெயர் ஏற்பட்டது. மருத்துவத்தில் மட்டுமன்றி வீச்சுத் தூண்டில் மீன்பிடித்தலிலும் இந்த முடிச்சுப் பயன்படுகின்றது.

"மருத்துவர் முடிச்சு" ஒரு தொடுப்பு முடிச்சாகவும் பயன்படும் என்பதால் இதனை ஒரு [[தொடுப்பு (முடிச்சு)|தொடுப்பு முடிச்சாகச் சிலர் வகைப்படுத்துகின்றனர். அணிகலன்களின் உற்பத்தியில் இதனைத் தொடுப்பு முடிச்சாகப் பயன்படுத்துகின்றனர்.

குறிப்புகள்
-----------

இவற்றையும் பார்க்கவும்
----------------------

* முடிச்சு
* முடிச்சுக்களின் பட்டியல்

வெளியிணைப்புக்கள்
-----------------

* மருத்துவர் முடிச்சு அசைவூட்டிய படத்துடன்கூடிய விளக்கம்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/தோரசு|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***தோரசு மைக்ரோபோயசு*** *(Doras micropoeus)* என்ற முள் பூனை மீன் கயானா, சுரிநாம் மற்றும் பிரஞ்சு கயானா காணப்படுகிறது. இந்த மீன் இனம் சுமார் 35.0 சென்டிமீட்டர்கள் (13.8 அங்) நீளத்திற்கு வளர்கிறது.

மேற்கோள்கள்
-----------

* "Doras micropoeus". *FishBase*. Ed. Ranier Froese and Daniel Pauly. December 2011 version. N.p.: FishBase, 2011.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/தோராசு|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***தோராசு கேரினேட்டசு*** *(Doras carinatus)* என்ற சிற்றினமானது முள்பூனை மீன் வகையினைச் சார்ந்தது. இவை பிரேசில், பிரஞ்சு கயானா, கயானா, சுரினாம் மற்றும் வெனிசுவேலா ஆகிய நாடுகளில் காணப்படுகிறது. இந்த மீன்கள் சுமார் 30.0 சென்டிமீட்டர்கள் (11.8 அங்) நீளத்திற்கு வளர்கிறது. இந்த மீன்கள் தன் முதுகுத் துடுப்புகளை அசைத்து ஒலி எழுப்புகின்றது. இந்த உமிழப்படும் ஒலியின் அளவு 60-70 மில்லி விநாடிகளுக்கு நீடிக்கும். இதன் அதிர்வெண் 60-90 ஏர்ட்சு; இது இதன் பதில் அதிர்வு தசையுடன் தொடர்புடையது.

மேற்கோள்கள்
-----------

1. ↑  "Doras carinatus (Linnaeus, 1766)". 2020-11-29 அன்று பார்க்கப்பட்டது.
**மருந்தியல் கல்லூரி சேர்க்கைத் தேர்வு** (*Pharmacy College Admission Test-PCAT*) என்பது சனவரி, சூலை மற்றும் செப்டம்பர் ஆகிய மாதங்களில், பியர்சன் கல்வி நிறுவனத்தால் வருங்கால மருந்தியல் மாணவர்களுக்கு நடத்தப்படும் மின்னணு மதிப்பீடு சீர்தரப்படுத்தப்பட்ட தேர்வு ஆகும். இது அமெரிக்க மருந்தாளுநர் கல்லூரிகள் கழகத்திற்காக நடத்தப்படுகிறது.

இத்தேர்வு ஐந்து பிரிவுகளாகப் பிரிக்கப்பட்டு மூன்றரை மணி நேரத்தில் செய்யக்கூடியது. எழுதுதல், உயிரியல், வேதியியல், திறனாய்வு படித்தல் மற்றும் அளவு பகுப்பாய்வு ஆகியவைகளை உள்ளடக்கியது. இத்தேர்வில் குறைந்தபட்ச தேர்ச்சி மதிப்பெண் கிடையாது. தேர்வு சமயத்தில் கணிப்பான் பயன்படுத்த அனுமதி இல்லை மேலும் தவறான பதில்களுக்கு தண்டனையும் கிடையாது.

மேற்கோள்கள்
-----------

1. ↑  "Information - PCAT - Pharmacy College Admission Test". *PCAT®*. Pearson Education, Inc. 4 May 2016 அன்று பார்க்கப்பட்டது.
2. ↑  "About the Test" (PDF). *PCAT Web*. 4 May 2016 அன்று பார்க்கப்பட்டது.

வெளியிணைப்புகள்
---------------

|  |  |
| --- | --- |
| Search Wiktionary | விக்சனரியில் ***PCAT*** என்னும் சொல்லைப் பார்க்கவும். |

* Official PCAT website
* About the PCAT
மருந்துவாழ் மலை (மருத்துவா மலை)
**மருந்துவாழ் மலை** *(**Marunthuvazh Malai**)* இந்தியாவில் முக்கியமான மேற்கு தொடர்ச்சி மலையின் தெற்கு பகுதியாகும். இந்தியாவின் தென்முனையில் கன்னியாகுமரி மாவட்டத்தில் உள்ளது. அரிய வகை மூலிகை வளம் நிறைந்தது. இதன் உயர்ந்த முகடு 1800 அடி உயரமுள்ள மலையாகும்..நாகர்கோவிலிலிருந்து கன்னியாகுமரி செல்லும் தேசிய நெடுஞ்சாலையில் பொற்றையடி கிராமத்திற்கு வடக்கு கிழக்கு திசையில் அமைந்துள்ளது. மருத்துவ மூலிகைகள் நிறைந்துள்ளதால் மருத்துவாமலை என அழைக்கப்படுகிறது.

இராமாயணத் தொடர்பு
-----------------

இம்மலையானது தமிழகத்தில் பல பகுதிகளில் வழங்கப்படும் இராமாயணக் கதையுடன் தொடர்புபடுகிறது. ராமாயணக்கதையில் ராவணனுடனான போரில் இலட்சுமணனைக் காப்பாற்ற அனுமன் சஞ்சீவி மலையைப் பெயர்த்து சென்றதாக ஒரு கதை உள்ளது. பெயர்த்து சென்றது இந்த மலைதான் என்று வாய்மொழி கதைகளில் கூறப்படுகிறது. வடக்கில் இருந்து பெயர்த்து வந்த போது தமிழ்நாட்டில் சிதறி விழுந்த பல்வேறு துண்டுகளில் இம்மலை ஒன்று என்ற கருத்தும் உள்ளது. இம்மலையின் உயர்ந்த முகட்டில் பாறை வெடிப்புக்குள் பிள்ளைத்தடம் எனும் குகை உள்ளது.

ஆன்மீகத் தொடர்பு
----------------

இம்மலையின் குகையில் தவம் செய்தவர் பலர் ஸ்ரீ நாராயணகுருவும் தவமிருந்ததாக கூறப்படுகிறது. இதற்கு உரிய ஆதாரங்கள் இல்லை. இது ஒரு கிலோமீட்டர் பரந்தும் 800 அடி உயர்ந்தும் உள்ளது. மேற்குத்தொடர்ச்சி மலையின் தென்கோடி முனையான இதனருகில் அய்யா நாராயணசாமி ஏற்படுத்திய வைகுண்டபதி அமைந்துள்ளது. இம்மலையில் அய்யா வைகுண்டர் தங்கியிருந்து தவம் செய்தார். இம்மலை குறித்தும் அவர் பாடியுள்ளார். எனவே அய்யாவழி சமயத்தில் இம்மலை புனிதமானதாய் மதிக்கப்படுகிறது. சுவாமித்தோப்பில் இருந்து இரண்டு கிலோமீட்டர் தொலைவிலும் நாகர்கோவிலிலிருந்து 11 கி.மீ தொலைவிலும் உள்ளது.

கார்த்திகை தீபம்
----------------

கார்த்திகை மாதம் திருக்கார்த்திகை பண்டிகையன்று இம்மலையின் உச்சியில் கார்த்திகை தீபம் ஏற்றப்படும்.

ஸ்ரீ நாராயணகுரு தர்ம மடம்
-------------------------

இந்த ஊரில் ஸ்ரீ நாராயணகுரு போதித்த சாதி, சமய வேறுபாடற்ற சமுதாயத்தை உருவாக்கும் பணியில் உருவாக்கப்பட்ட சதயபூஜா சங்கத்தின் நிர்வாகத்தில் 1992 ஆம் ஆண்டில் "ஸ்ரீ நாராயணகுரு தர்ம மடம் எனும் பெயரில் மடம் ஒன்று அமைக்கப்பட்டுள்ளது.

மேற்கோள்கள்
-----------

1. 1 2  "காப்பகப்படுத்தப்பட்ட நகல்". 2018-06-18 அன்று மூலம் பரணிடப்பட்டது. 2013-01-30 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2013-11-09 அன்று மூலம் பரணிடப்பட்டது. 2013-03-13 அன்று பார்க்கப்பட்டது.
3. ↑  வருடியிருப்பதாலே மருந்து வாழ் மலையில் மருந்து வளரலாச்சே சிவனே அய்யா - சாட்டு நீட்டோலை
**பதின்மூன்று குடியேற்றங்கள்** (*Thirteen Colonies*) எனப்படுபவை வட அமெரிக்காவின் அத்திலாதிக்குக் கரையோரம் நிறுவப்பட்டிருந்த பிரித்தானியக் குடியேற்றங்கள் ஆகும். முதல் குடியேற்றம் 1607வில் வர்ஜீனியாவிலும் கடைசி குடியேற்றம் 1733இல் ஜோர்ஜியாவிலும் நிறுவப்பட்டது. 1754ஆம் ஆண்டு நடத்தப்பட்ட அல்பனி காங்கிரசில் இந்த மாநிலங்கள் ஒருங்கிணைந்து கூடிய உரிமைகளைக் கோரின; மேலும் 1776இல் தனியான கண்டத்து நாடாளுமன்றத்தை உருவாக்கி பெரிய பிரித்தானியாவிலிருந்து விடுதலை கோரின. புதிய இறைமையுள்ள நாடாக,  அமெரிக்க ஐக்கிய இராச்சியங்கள் எனப் பெயர் சூட்டிக்கொண்டன.

குடியேற்றங்கள்
--------------

பதின்மூன்று குடியேற்றங்களாவன: 

1. டெலவேர் குடியேற்றம்
2. பென்சில்வேனியா மாகாணம்
3. நியூ செர்சி மாகாணம்
4. ஜோர்ஜியா மாகாணம்
5. கனெக்டிகட்டு குடியேற்றம்
6. மாசச்சூசெட்சு விரிகுடா மாகாணம்
7. மேரிலாந்து மாகாணம்
8. தெற்கு கரோலினா மாகாணம்
9. வடக்குக் கரோலினா மாகாணம்
10. நியூ ஹாம்ப்சையர் மாகாணம்
11. வர்ஜீனியா குடியேற்றம்
12. நியூ யார்க் மாகாணம்
13. ரோடு தீவு குடியேற்றமும் பிராவிடன்சு பிளான்டேசன்சும்

ஒவ்வொரு குடியேற்றமும் தனக்கானத் தனி அரசமைப்பைக் கொண்டிருந்தன. இவர்கள் பெரும்பாலும் தங்கள் நிலத்திற்குரிமையுள்ள விவசாயிகளாக இருந்தனர். நகராட்சி மற்றும் மாகாண அரசினை தேர்ந்தெடுக்கும் வாக்குரிமை பெற்றவர்களாக இருந்தனர்.உள்ளூர் நீதிமன்றங்களில் சான்றாயர்களாகப் பொறுப்பேற்றனர். சில குடியேற்றங்களில், குறிப்பாக வர்ஜீனியா, கரோலினாக்கள், ஜோர்ஜியாவில் குறிப்பிடத்தக்க அளவில் ஆபிரிக்க அடிமைகள் இருந்தனர். 1760களிலும் 1770களிலும் நடந்த வரிகளுக்கு எதிரான கிளர்ச்சிகளைத் தொடர்ந்து இந்த மாகாணங்கள் அரசியலில் ஐக்கியப்பட்டு பிரித்தானிய அரசுக்கெதிராக ஒருங்கிணைந்து 1775-1783இல் புரட்சிப் போரில் ஈடுபட்டனர். 1776இல் தங்கள் விடுதலையை அறிவித்ததுடன் 1783இல் பாரிசு உடன்பாட்டில் கையெழுத்திட்டு அதனை உறுதிபடுத்தினர்.

வளர்ச்சி
--------

* வட அமெரிக்காவில் பிரித்தானியக் குடியேற்றங்கள் *circa* 1750. 1: நியூபவுண்டுலாந்து; 2: நோவா ஸ்கோசியா; 3: பதின்மூன்று குடியேற்றங்கள்; 4: பெர்முடா; 5: பகாமாசு; 6: பிரித்தானிய ஓண்டூராசு (c1750 வரை எசுப்பானியக் குடியேற்றம்: 1798 முதல் பிரித்தானியா); 7: யமேக்கா; 8: பிரித்தானிய லீவர்டு தீவுகள் மற்றும் பார்படோசு
* 1763க்கும் 1776க்கும் இடைப்பட்ட காலம்மு வட அமெரிக்கக் குடியேற்றங்கள்
* 1775இல் பிரித்தானியா சிவப்பு மற்றும் இளசிவப்பு வண்ண நிலப்பகுதிகளுக்கு உரிமை கோரியது; எசுப்பானியா ஆரஞ்சு வண்ணப் பகுதிகளுக்கு உரிமை கோரியது. சிவப்புப் பகுதி குடியேறியப் பகுதிகளாகும்.பெரும்பாலோர் கடலோரத்திலிருந்து 50 மைல்களுக்கு உள்ளேயே வாழ்ந்தனர்.
* மாநில நிலப்பரப்பு உரிமைக்கோரல்களும் பின்னாளில் ஐக்கிய அமெரிக்க அரசுக்கு விட்டுக் கொடுத்தப் பகுதிகளும், 1782–1802
**டி. கே. சிதம்பரநாத முதலியார்** (*T. K. Chidambaranatha Mudaliar*, 11 செப்டம்பர் 1882 - 16 பெப்ரவரி 1954) ரசிகமணி டி.கே.சி. என அறியப்படும் இவர் ஒரு வழக்கறிஞர், எழுத்தாளர் மற்றும் தமிழ் இலக்கிய திறனாய்வு முன்னோடி ஆவார்.

வாழ்க்கை
--------

திருநெல்வேலி வண்ணாரப்பேட்டை தீத்தாரப்ப முதலியார் - மீனாம்பாள் தம்பதியினருக்கு மகனாக பிறந்த இவர் தென்காசியில் ஆரம்ப கல்வியும் திருச்சிராப்பள்ளி உயர்நிலைப் பள்ளியில் உயர் கல்வியும் பயின்றார். சென்னை கிறித்துவக் கல்லூரியில் படித்து பட்டம் பெற்றார். இவரது தாய் மற்றும் இவரது மனைவி பிச்சம்மாளின் பிறந்த ஊரான திருவில்லிபுத்தூர் வடக்கு ரத வீதியில் உள்ள இல்லத்தில் சிறிது காலமும், குற்றாலத்திலும் வாழ்ந்து இருந்தார். 1930 முதல் 1935 வரை சென்னை மாகாண இந்து அறநிலையத்துறை பாதுகாப்பு ஆணையராக பணியாற்றினார்.

இலக்கியப் பணி
-------------

திருநெல்வேலியில் வண்ணார்பேட்டை சாலைத்தெருவில் உள்ள இவரது வீட்டின் நடு முற்றமாக இருந்த (தொட்டிக்கட்டு) வட்ட வடிவமான அமைப்பில் இவரது நண்பர்கள் மாலை வேளையிலும், ஞாயிற்றுக் கிழமைகளிலும் கூடுவார்கள். இந்தக் கூட்டத்திற்குத் தான் வட்டத்தொட்டி என்ற பெயர் ஏற்பட்டது. இவரின் வட்டத்தொட்டி இலக்கிய அமைப்பில் மீ. ப. சோமு, பி. ஸ்ரீநிவாச்சாரி, கல்கி, ரா. பி. சேதுப்பிள்ளை, இராசகோபாலாச்சாரி, அ. சீனிவாச ராகவன், தொ. மு. பாஸ்கர தொண்டைமான், ச. வையாபுரிப்பிள்ளை, வெ. ப. சுப்பிரமணிய முதலியார் ஆகியோர் உறுப்பினர்களாக இருந்தனர்.

அரசியல்
-------

1927 ல் சென்னை மாகாணத்தின் சட்டமன்ற மேலவை உறுப்பினராக தேர்ந்தெடுக்கப்பட்டார். ஓமந்தூர் ராமசாமி ரெட்டியார் சென்னை மாநில முதல்வராக இருந்தபோது தமிழக அரசுக்கு ஏற்ற முத்திரைச் சின்னமாக திருவில்லிபுத்தூர் ஆண்டாள் கோவில் கோபுரம் பரிந்துரை செய்தார்.

குடும்பம்
---------

இவரது மகனான தீபன் என்கிற தெ. சி. தீர்த்தாரப்பன் சென்னை வானொலி நிலையத்தில் பணிபுரிந்தார். அனைத்திந்திய வானொலியின், வானொலி இதழின் பொறுப்பாசிரியராக இருந்தார். *அரும்பிய முல்லை* என்ற நூலை எழுதியவர்.

மேற்கோள்கள்
-----------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***டி. கே. சிதம்பரநாத முதலியார்*** |

1. ↑  "திறனாய்வு முன்னோடிகள்". தமிழ் இணையக் கல்விக்கழகம். 21 திசம்பர் 2013 அன்று பார்க்கப்பட்டது.
2. ↑  "இருபதாம் நூற்றாண்டு உரைநடை". தமிழ் இணையக் கல்விக்கழகம். 21 திசம்பர் 2013 அன்று பார்க்கப்பட்டது.
3. ↑  "Multi-dimensional personality". The Hindu. 2013-12-24 அன்று மூலம் பரணிடப்பட்டது. 21 திசம்பர் 2013 அன்று பார்க்கப்பட்டது.
4. ↑  "வட்டத்தொட்டி நாயகர் ரசிகமணி டி.கே.சி". தினமணி. 21 திசம்பர் 2013 அன்று பார்க்கப்பட்டது.
5. ↑  "தமிழ் செய்த பாக்கியம்". கீற்று. 21 திசம்பர் 2013 அன்று பார்க்கப்பட்டது.
6. ↑  "வானொலியைத் தாண்டிய வரலாற்றுப் பெட்டகம்". *Hindu Tamil Thisai*. 2023-06-18. 2023-06-22 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States
* நெதர்லாந்து

 |
| மற்றவை | 
* IdRef

 |
**ஏகானைட்டு** (*Ekanite*) என்பது Ca2ThSi8O20 அல்லது (Ca,Fe,Pb)2(Th,U)Si8O20 என்ற மூலக்கூற்று வாய்ப்பாட்டால் விவரிக்கப்படும் அசாதாரணமான ஒரு கனிமச் சேர்மமாகும். அணைவு சிலிக்கேட்டு வகையான சிடீயசைட்டு வகை கனிமத்தில் ஓர் உறுப்பினராக ஏகானைட்டு உள்ளது. இயற்கையாகவே கதிரியக்கத் தன்மையுடன் இருக்கும் மணிக்கற்கள் சிலவற்றில் இதுவும் ஒன்றாகும். உருசியா மற்றும் வட அமெரிக்காவில் ஏகானைட்டு படிவுகள் காணப்படுகின்றன என்றாலும், பெரும்பாலான ஏகானைட்டு இலங்கையில் வெட்டியெடுக்கப்படுகிறது. கதிரியக்கத்தன்மை காலப்போக்கில் கட்டமைப்புச் சிதைவு எனப்படும் செயல்முறையில் படிக கட்டமைப்பைச் சிதைப்பதால் தெளிவான மற்றும் வண்ணமயமான மணிக்கற்கள் அரிதானவையாகின்றன. 

இலங்கையின் சபரகமுவா மாகாணத்தின் இரண்டு மாவட்டங்களில் ஒன்றான இரத்தினபுரி மாவட்டத்தின் ஏகிலியகோடா நகரத்தில் ஏகானைட்டு படிவுகள் காணப்படுகின்றன. 1955 ஆம் ஆண்டு இலங்கையைச் சேர்ந்த அறிவியலாளர் எப்.எல்.டி. ஏகாநாயகே முதன்முதலில் இதைக் கண்டுபிடித்தார். இவர் நினைவாகவே கனிமத்திற்கு ஏகானைட்டு எனப் பெயரிடப்பட்டது. 

இலங்கையில் கனிம மாதிரிகள் தீங்கு விளைவிக்கும் கூழாங்கற்களாகத் தோன்றுகின்றன. கனடாவின் யூக்கானிலுள்ள கல்லறை கல் மலையில் இத்தாது ஓர் ஊடுறுவிய பனிப்பாறையாக ஒழுங்கற்ற கற்பாறையில் காணப்படுகிறது. இத்தாலியின் அல்பன் மலையில் இது எரிமலை வெளியேற்ற உமிழ்வில் காணப்படுகிறது.

மேற்கோள்கள்
-----------

1. ↑  Mindat
2. ↑  Handbook of Mineralogy
3. ↑  Ekanite Mineral Data at Webmineral
4. ↑  New Minerals, American Mineralogist
5. ↑  B. W. Andeson; G. F. Claringbull; R. J. Davis; D. K. Hill (1961). "Ekanite, a new metamict mineral from Ceylon". *Nature* **190** (4780): 997. doi:10.1038/190997a0. Bibcode: 1961Natur.190..997A.
**டாக்டர். கோடுமேன். நாகப்பா ஆல்வா** ஒரு இந்திய அரசியல்வாதி ஆவாா். இந்திய பாராளுமன்றத்தின் ராஜ்ய சபா உறுப்பினராக பணியாற்றினாா். மேலும் கர்நாடகா மாநில அரசில் சுகாதார அமைச்சராக இருந்துள்ளாா். இந்த கருநாடக அரசை மைசூா் அரசு என அழைக்கப்பட்டது.

வாழ்க்கை வரலாறு
---------------

துளு மொழி பேசக்கூடிய விவசாய பன்ட் குடுப்பத்தில் பிறந்தாா். இவா் அரசியலுக்கு வருவதற்கு முன்பு, M. B. B. S. பயின்று மருத்துவத்தில் பயிற்சி பெற்றாா். 1957 இல் கருநாடக மாநில சுரக்கல் தொகுதியிலிருந்து கருநாடக சட்டசபைக்கு தாே்ந்தெடுக்கப்பட்டதிலிருந்து அவரது அரசியல் வாழ்க்கை தொடங்கியது எனலாம். பின்பு 1962 இல் மறுபடியும் கருநாடக சட்டசபைக்கு தாே்ந்தெடுக்கப்பட்டாா். இந்த முறை மைசூா் மாநில அரசில் (கருநாடகம்) சுகாதார அமைச்சராக பணியாற்றினாா். 1970 முதல் 1976 வரை இந்திய பாராளுமன்றத்தின் மேல் சபையான மாநிலங்களவைக்கு தோ்ந்தெடுக்கப்பட்டு ஆறு ஆண்டுகள் பணியாற்றினாா். இவரது மகன் ஜீவராஜ் ஆல்வா கருநாடக சட்டசபை உறுப்பினராக பணியாற்றினாா். மற்றும் ராமகிருஷ்ண ஹெக்டே நிர்வாகத்தில் அமைச்சராகவும் பணியாற்றினாா். இவா்கல்யாணி ஆல்வாவை மணந்தார். இவா்களுக்கு நான்கு குழந்தைகள் (மூன்று மகன்கள் மற்றும் ஒரு மகள்) இருந்தன.

குறிப்புகள்
-----------

* Daiji உலக ஊடகங்கள், "மங்களூர்: புத்தகம் நினைவாக நாடாளுமன்ற உறுப்பினர் டாக்டர் ஆல்வா பிறந்த நூற்றாண்டு வெளியிடப்பட்டது பரணிடப்பட்டது 2016-03-03 at the வந்தவழி இயந்திரம்", ஆகஸ்ட் 18, 2010.
* Mangalorean.com, "எம்'Lore புத்தகம் சட்டமன்ற உறுப்பினர்கள் வெளியிடப்பட்டது பரணிடப்பட்டது 2011-07-14 at the வந்தவழி இயந்திரம்", ஆகஸ்ட் 18, 2010.
* இந்து, "பணக்கார அஞ்சலி செலுத்திய முன்னாள் அமைச்சர் Nagappa ஆல்வா பரணிடப்பட்டது 2009-08-31 at the வந்தவழி இயந்திரம் ", ஆகஸ்ட் 18, 2010.